CELEX: C2007/283/26
Language: sl
Date: 2007-11-24 00:00:00
Title: Zadeva C-409/07: Predlog za sprejetje predhodne odločbe, ki ga je vložilo Verwaltungsgericht Gießen (Nemčija) 3. septembra 2007 – Avalon Service-Online-Dienste GmbH proti Wetteraukreis

24.11.2007   
            
            
               SL
            
            
               Uradni list Evropske unije
            
            
               C 283/14
            
         Predlog za sprejetje predhodne odločbe, ki ga je vložilo Verwaltungsgericht Gießen (Nemčija) 3. septembra 2007 – Avalon Service-Online-Dienste GmbH proti Wetteraukreis
   (Zadeva C-409/07)
   (2007/C 283/26)
   Jezik postopka: nemščina
   Predložitveno sodišče
   Verwaltungsgericht Gießen
   Stranki v postopku v glavni stvari
   
      Tožeča stranka: Avalon Service-Online-Dienste GmbH
   
      Tožena stranka: Wetteraukreis
   Vprašanji za predhodno odločanje
   
               1)
            
            
               Ali je treba člena 43 in 49 EGS razlagati tako, da nasprotujeta državnemu monopolu glede določenih iger na srečo, kot so na primer športne stave, če v zadevni državi članici celostno manjka koherentna in sistematična politika omejevanja iger na srečo, zlasti zato, ker ta državne izvajalce s koncesijo spodbuja k udeležbi pri drugih igrah na srečo – kot so državna loterija in casino igre – in ker smejo poleg tega druge igre z enakim ali večjim domnevnim potencialom, da pride do zasvojenosti – kot so stave pri določenih športnih dogodkih (na primer konjske dirke) in igre na srečo na igralnih avtomatih – izvajati zasebni ponudniki storitev?
            
         
               2)
            
            
               Ali je treba člena 43 in 49 EGS razlagati tako, da dovoljenja za prirejanje športnih stav, ki jih izdajo za to pristojne državne službe držav članic in ki niso omejena samo na ozemlje zadevne države, imetnika dovoljenja in tretje, ki jih ta pooblasti, upravičujejo do tega, da tudi v drugih državah članicah brez dodatnih zahtevanih nacionalnih dovoljenj ponuja sklenitev pogodb in njihovo sklepanje?